Paștele este sărbătorit azi, 31 martie, de peste un miliard de creștini catolici din întreaga lume. Ei celeabrează sărbătoarea Învierii Domnului cu mai bine de o lună înainte de Paștele ortodox.
Începând cu Marea Schismă care a avut loc în anul 1054, creștinii ortodocși și cei catolici sărbătoresc Paștele în zile diferite, excepțiile fiind foarte rare.
De exemplu, următoarea dată când va fi sărbătorit Paștele în aceeași zi va fi în anul 2025, pe 20 aprilie.
Paștele se stabilește după echinocțiul de primăvară și luna plină, iar motivul pentru care Învierea Domnului nu are aceeași dată la catolici și ortodocși este legat de faptul că cele două biserici folosesc calendare diferite.
Biserica ortodoxă folosește calendarul iustinian, pe stil vechi, în timp ce biserica catolică folosește calendarul gregorian, implementat de Papa Grigore al XIII-lea, în anul 1582.
Paștele catolic poate cădea în luna martie sau aprilie și niciodată în luna mai, în timp ce cel ortodox poate cădea în aprilie sau mai și niciodată în martie.
Potrivit regulilor catolice, modul cum sărbătoresc catolicii Paștele are strânsă legătură cele trei zile sfinte: Joia Sfântă – Cina Domnului, Vinerea Sfântă – Patima și moartea Domnului și Sâmbăta Sfântă – ziua tăcerii şi a aşteptării.
În noaptea de sâmbătă spre duminică are loc celebrarea solemnă a Vigiliei Pascale.
Prin celebrarea din această Noapte Sfântă se exprimă trecerea de la moarte şi păcat la viaţa nouă în Iisus Hristos Înviat.
Există multe asemănări între modul cum sărbătoresc catolicii Paștele și modul în care sărbătoresc creștinii ortodocși Învierea Domnului.
De exemplu vopsitul ouălor, care se face la catolici în Vinerea Mare, atunci când gospodinele pregătesc bucate alese, frământă cozonaci, pregătesc ciorba și friptura de miel și prepară pască.